Maroela Media Top 20: 7 Desember 2015Cordelia. Foto: Verskaf. Hier is ‘n opsomming van die Top 20: In vandeesweek se Top 20 is daar nege snitte wat styg, sewe wat daal, een wat onveranderd bly en drie nuwelinge. Cordelia behou haar eerste plek met “Breek die stilte”, terwyl haar nuwe treffer, “Eerste woorde”, die meeste plekke styg, naamlik sewe, en vandeesweek in die 13de plek is. Tiro, Jennifer Zamudio en Rudi Claase en Brendan Peyper sak vandeesweek uit. Die titelsnit van Sorina se jongste album, “Hoofletters”, maak eindelik sy toetrede in die 20ste plek, terwyl Andriëtte se nuwe trefer, “Bittersoet van liefde”, in die 19de plek toetree. In die 17de plek is die hoogste nuweling, naamlik “Wat maak ‘n boer?” van Carla Oberholzer. Anders daal die meeste plekke hierdie week, naamlik vyf, en is vandeesweek in die 18de plek.